All I Want for Christmas Is You

All I Want for Christmas Is You (בעברית: כל מה שאני רוצה לחג המולד זה אותך) הוא שיר חג מולד של הזמרת-יוצרת האמריקאית מריה קארי. קארי כתבה והפיקה את השיר יחד עם וולטר אפאנאסייף. חברת התקליטים קולומביה רקורדס פרסמה את השיר ב-28 באוקטובר 1994, כסינגל המוביל של אלבום חג המולד הראשון ואלבום האולפן הרביעי שלה, Merry Christmas. השיר זכה להצלחה בינונית עם צאתו, אך צבר פופולריות רבה במרוצת השנים. כל שנה בתקופת חג המולד, חוזר השיר למצעדי השירים ברחבי העולם וזוכה למיקומים גבוהים יותר ביחס לשנה הקודמת. השיר הגיע לשיא הפופולריות שלו בדצמבר 2019, 25 שנים לאחר צאתו, כאשר כבש את פסגת מצעד הבילבורד הוט 100, ובכך הוא הפך לסינגל ה-19 של קארי שעשה זאת. קארי הפכה לאמנית השנייה עם מספר להיטי המקום הראשון הרב ביותר בארצות הברית (אחרי הביטלס) ואמן הסולו היחיד שעשה זאת. בשנת 2020, 26 שנים מצאתו המקורית, הצליח השיר להגיע למקום הראשון במצעד הסינגלים הבריטי וקבע שיא היסטורי במצעד. לשיר מספר וידאו קליפים, ספר ילדים שיצא ב-2015, סרט ילדים שיצא ב-2017 ועוד סוגי מרצ'נדייזינג רבים שיצאו לאורך השנים במטרה לקדם את השיר. ב-2019 יצא סרט דוקומנטרי קצר שחוקר את הצלחת השיר. עם סך מכירות של יותר מ-16 מיליון עותקים ברחבי העולם, השיר נשאר כסינגל הבינלאומי המוצלח ביותר של קארי וכן אחד מהשירים הנמכרים ביותר בכל הזמנים. ב-25 בדצמבר 2020, הוכרז באופן רשמי כי השיר צבר 17.2 מיליון השמעות בספוטיפיי ביממה אחת; שיא של כל הזמנים, ובמחצית שנת 2022 הגיע השיר למיליארד השמעות בספוטיפיי בלבד. קודם לכן, בשנת 2021, היה השיר לסינגל הראשון שדורג שלוש פעמים נפרדות בראש מצעד הסינגלים של "בילבורד הוט 100". במשך השנים זכה השיר לביקורות חיוביות ושבחים רבים. "דיילי טלגרף" הכתירו את "All I Want for Christmas Is You" לשיר חג המולד של העשור בממלכה המאוחדת. מגזין "רולינג סטון" דירגו אותו כשיר חג המולד והרוק אנד רול הרביעי הטוב ביותר, וכינו אותו "holiday standard". בדצמבר 2019, השיר הגיע למקום הראשון בבילבורד הוט 100 והפך ללהיט ה-19 במספרו של קארי שכבש את פסגת המצעד. "All I Want for Christmas Is You" מחזיק בשיא הזמן הארוך ביותר בו שיר עמד בראש מצעד שירי החג – איירפליי של בילבורד, עם 55 שבועות. בשנת 2011 הקליטה קארי דואט מיוחד של השיר יחד עם הזמר הקנדי ג'סטין ביבר, תחת הכותרת "(!All I Want for Christmas for You (SuperFestive", אשר נכלל באלבום החג הראשון של ביבר, Under the Mistletoe, ופורסם כסינגל השני מתוכו. בשנת 2020, קיבל הרמיקס את תואר הזהב על ידי איגוד תעשיית ההקלטות האמריקאי. לשיר ארבעה וידאו קליפים שיצאו לאורך השנים. הקליפ הראשון יצא בשנת 1994 וליווה את השחרור המקורי של השיר. הקליפ בנוי כמו לקט של סרטים ביתיים ישנים (אנ') ובהם קארי נהנת מפעילויות חגיגיות וחורפיות, בין היתר: בביתה חוגגת את חג המולד, משחקת בשלג, רוקדת יחד עם סנטה קלאוס, שרה ליד המזחלת של סנטה קלאוס, מתגלשת במזחלת ועוד. הקליפ מכיל צילומי קליידוסקופ כאילו במבט דרך פתיתי שלג או קישוטי זכוכית. הקליפ השני יצא גם הוא ב-1994, צולם בשחור לבן באולפן, ובו קארי לבושה בלבוש של שנות ה-60. הקליפ מזכרי קליפים של להקות כמו הרונטס והסופרימס. הקליפ השלישי יצא בשנת 2011 וליווה את גרסת הרמיקס בהשתתפותו של ג'סטין ביבר. בקליפ ביבר מגיע לחנות כולבו גדולה ומקושטת של מייסיס ובה קארי היא סוג של סנטה קלאוס. השניים שרים יחד ולחוד בחנות ומחלקים מתנות לאורחי החנות. הקליפ עמוס בפרסומות סמויות למוצרים שנמכרים בחנות. הקליפ הרביעי, יצא בשנת 2019 כחלק מהקמפיין של קארי להכניס את השיר למקום הראשון במצעד הבלבולד. הגרסה הזו נקראת Make my wish come true, כחלק ממילות השיר וגם בשל שאיפתה להכניס את השיר למקום הראשון. את הקליפ ביים ג'וזף קאהן. בקליפ קארי שרה ומופיעה בסדנה של סנטה קלאוס (אנ׳) אליו נכנסת ילדה קטנה. בקליפ משתתפים גם שני ילדיה של קארי. ביוני 2022 הגיש הזמר ויוצר מוזיקת הקאנטרי אנדי סטון, תביעה על סך 20 מיליון דולר נגד קארי ואפאנאסייף, בטענה של הפרת זכויות יוצרים על שיר באותו שם (אנ') של להקתו, "וינס ואנס אנד דה וליאנטס" (Vince Vance & the Valiants), משנת 1989. סטון, הוא "וינס ואנס", טען שהשיר שלו קיבל זמן שידור נרחב במהלך עונת החגים בשנת 1993, וקארי ואפאנאסייף ניצלו זאת בכוונה תחילה כדי לקדם את השיר שלהם. מידע על היצירה "All I Want for Christmas Is You" באתר מיוזיק בריינז מידע על הקומפוזיציה "All I Want for Christmas Is You" באתר AllMusic גרסאות נוספות ל"All I Want for Christmas Is You" באתר SecondHandSongs Mariah Carey's All I Want For Christmas hits Number 1 after 26-year wait, www.officialcharts.com (באנגלית) Mariah Carey's 'All I Want for Christmas Is You' Breaks Spotify Record, TMZ (באנגלית) Haring, Bruce (June 3, 2022). Mariah Carey Sued For “All I Want For Christmas Is You” By Louisiana Country Songwriter. Deadline Hollywood, retrieved June 4, 2022 Mariah Carey hit is most popular Christmas song, The Telegraph, 1 December 2010 Greene, Andy. "The Greatest Rock and Roll Christmas Songs". Rolling Stone. נבדק ב-20 בדצמבר 2010. {{cite web}}: (עזרה) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Gary Trust, The Songs With the Most Weeks at No. 1 on Every Billboard Airplay Chart, Billboard, ‏2024-07-12 (באנגלית אמריקאית) Gold & Platinum, RIAA (באנגלית) Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Streaming Songs, Billboard, ‏2023 (באנגלית אמריקאית) Digital Song Sales, Billboard, ‏2023 (באנגלית אמריקאית)